VALSTYBINĖS LIGONIŲ KASOS

PRIE SVEIKATOS APSAUGOS MINISTERIJOS

DIREKTORIUS

ĮSAKYMAS

DĖL VALSTYBINĖS LIGONIŲ KASOS PRIE SVEIKATOS APSAUGOS MINISTERIJOS DIREKTORIAUS 2005 M. BIRŽELIO 30 D. ĮSAKYMO NR. 1K-81 „DĖL ASMENS SVEIKATOS PRIEŽIŪROS PASLAUGŲ IR SVEIKATOS PROGRAMOSE NUMATYTŲ PASLAUGŲ, UŽ KURIAS MOKAMA IŠ PRIVALOMOJO SVEIKATOS DRAUDIMO FONDO BIUDŽETO, KLASIFIKATORIAUS PATVIRTINIMO“ PAKEITIMO

2014 m. gruodžio 30 d. Nr. 1K-384

Vilnius

Vadovaudamasis Lietuvos Respublikos sveikatos apsaugos ministro 2014 m. spalio 7 d. įsakymu Nr. V-1045 „Dėl Širdies ir plaučių komplekso transplantacijos paslaugų teikimo ir apmokėjimo tvarkos aprašo patvirtinimo“ ir Lietuvos Respublikos sveikatos apsaugos ministro 2014 m. spalio 7 d. įsakymu Nr. V-1046 „Dėl Plaučių transplantacijos paslaugų teikimo ir apmokėjimo tvarkos aprašo patvirtinimo“,

p a k e i č i u Asmens sveikatos priežiūros paslaugų ir sveikatos programose numatytų paslaugų, už kurias mokama iš Privalomojo sveikatos draudimo fondo biudžeto, klasifikatorių, patvirtintą Valstybinės ligonių kasos prie Sveikatos apsaugos ministerijos direktoriaus 2005 m. birželio 30 d. įsakymu Nr. 1K-81 „Dėl Asmens sveikatos priežiūros paslaugų ir sveikatos programose numatytų paslaugų, už kurias mokama iš Privalomojo sveikatos draudimo fondo biudžeto, klasifikatoriaus patvirtinimo“, ir dalyje „05/ Sveikatos programoms ir kitoms sveikatos draudimo išlaidoms“, po eilute „05 08 01/ Žmogaus organų ir audinių transplantacijos paprastųjų išlaidų finansavimo programai (neįskaitant išlaidų potencialiems donorams paruošti)/10/Žmogaus organų ir audinių transplantacijos programos paslaugos suaugusiesiems, teikiamos ambulatorinėmis sąlygomis“, po paslaugos kodu „3260“ ir paslaugos pavadinimu „Inkstų transplantacijos XI etapas, recipiento ambulatorinis stebėjimas po transplantacijos (vienas apsilankymas)“, įrašau šiuos paslaugų kodus ir pavadinimus:

„3373	Širdies ir plaučių komplekso transplantacijos IX etapas, recipiento ambulatorinis stebėjimas po transplantacijos (vienas apsilankymas)
3374	Plaučių transplantacijos IX etapas, recipiento ambulatorinis stebėjimas po transplantacijos (vienas apsilankymas)“

Draudimo plėtros departamento direktorius,

laikinai vykdantis direktoriaus funkcijas	Gintaras Kacevičius